
Ministru kabineta noteikumi Nr. 164
Rīgā 2026. gada 24. martā (prot. Nr. 16 27. §)
Grozījumi Ministru kabineta 2025. gada 1. jūlija noteikumos Nr. 407 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" trešās projektu iesniegumu atlases kārtas īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma  19. panta 6. un 13. punktu
· Izdarīt Ministru kabineta 2025. gada 1. jūlija noteikumos Nr. 407 "Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākuma "Atteikšanās no kūdras izmantošanas enerģētikā" trešās projektu iesniegumu atlases kārtas īstenošanas noteikumi" (Latvijas Vēstnesis, 2025, 125. nr.) šādus grozījumus:
· 1. Izteikt 4. punktu šādā redakcijā:
· "4. Pasākuma trešo atlases kārtu īsteno līdz 2030. gada 31. decembrim, sasniedzot šādus uzraudzības rādītājus:
· 4.1. iznākuma rādītājs – atbalstītā sanētās zemes platība. Iznākuma rādītāja vērtība tiek sasniegta, ja tiek veikti ieguldījumi Latvijas Republikas īpašumā esošajās pamatnostādņu 3. pielikumā minētajās teritorijās vismaz 7 000 hektāru platībā;
· 4.2. rezultāta rādītājs – aplēstās siltumnīcefekta gāzu emisijas. Rezultāta rādītāja vērtība tiek sasniegta un aprēķināta no projektā iekļautajām teritorijām, sasniedzot siltumnīcefekta gāzu emisiju samazinājumu vismaz 0 (ietaupījumu vismaz 33 000) oglekļa dioksīda ekvivalenta tonnu gadā;
· 4.3. nacionālais radītājs – Latvijas Republikas valsts īpašumā esošo vēsturisko kūdras ieguves vietu izpēte un inventarizācija veikta teritorijās, kuru kopējā platība sasniedz vismaz 10 175 hektārus."
· 2. Izteikt 24.1. apakšpunktu šādā redakcijā:
· "24.1. projekta iesnieguma un projekta īstenošanu pamatojošās dokumentācijas sagatavošanas izmaksas (izņemot projekta iesnieguma veidlapas aizpildīšanas izmaksas), kas tieši saistītas ar projektā plānotajām darbībām, nepārsniedzot 15 procentus no plānotajām projekta kopējām attiecināmajām izmaksām:
· 24.1.1. hidrologa, sertificēta sugu un biotopu aizsardzības jomas speciālista, sertificēta hidromelioratīvās būvniecības speciālista atzinuma sagatavošanas un konsultāciju izmaksas;
· 24.1.2. hidroloģiskā, hidroģeoloģiskā vai melioratīvā modeļa izstrādes un hidroloģisko vai hidraulisko aprēķinu izmaksas;
· 24.1.3. ietekmes sākotnējā izvērtējuma un ietekmes uz vidi novērtējuma, kā arī tehnisko noteikumu sagatavošanas izmaksas;
· 24.1.4. būvniecības ieceres dokumentācijas, būvprojekta sagatavošanas un ar to saistītās normatīvajos aktos paredzētās būvekspertīzes izmaksas atbilstoši būvniecības jomu regulējošiem normatīvajiem aktiem;
· 24.1.5. autoruzraudzības un būvdarbu būvuzraudzības izmaksas atbilstoši būvniecības jomu regulējošiem normatīvajiem aktiem;
· 24.1.6. revitalizācijas vai teritorijas atjaunošanas projekta plāna izstrādes un saskaņošanas izmaksas;
· 24.1.7. atjaunoto teritoriju apsaimniekošanas plānu izstrādes izmaksas;
· 24.1.8. izmaksu un ieguvumu analīzes izmaksas;
· 24.1.9. agroķīmisko, ūdens un citu projektam nepieciešamo analīžu izmaksas;
· 24.1.10. atjaunojamo teritoriju apsekošanas un esošās infrastruktūras stāvokļa diagnostikas un tehniskā stāvokļa pārbaudes izmaksas;".
· 3. Izteikt 24.2.4. apakšpunktu šādā redakcijā:
· "24.2.4. projekta īstenošanai un turpmākai apsaimniekošanai nepieciešamās piekļuves infrastruktūras (piemēram, pievedceļu, tehnoloģisko ceļu, brauktuvju un ar tām saistītās infrastruktūras) izbūves, atjaunošanas un nojaukšanas izmaksas, kā arī tādu infrastruktūras labiekārtojuma elementu iegādes un izvietošanas izmaksas, kas nepieciešami piekļuves infrastruktūras pieņemšanai ekspluatācijā, nepārsniedzot astoņus procentus no plānotajām projekta kopējām attiecināmajām izmaksām;".
· 4. Izteikt 24.9. apakšpunktu šādā redakcijā:
· "24.9. ar projekta darbībām tieši saistīto komunikācijas un vizuālās identitātes prasību nodrošināšanas izmaksas, nepārsniedzot vienu procentu no plānotajām projekta kopējām tiešajām attiecināmajām izmaksām;".
· 5. Papildināt ar 24.10. apakšpunktu šādā redakcijā:
· "24.10. projekta iesniedzēja valdījumā, turējumā vai īpašumā esošo vēsturisko kūdras ieguves vietu inventarizācijas izmaksas."
· 6. Izteikt 26. punktu šādā redakcijā:
· "26. Neparedzētie izdevumi nepārsniedz piecus procentus no plānotajām projekta kopējām tiešajām attiecināmajām izmaksām. Neparedzēto izdevumu finansējuma izlietošanu finansējuma saņēmējs saskaņo ar sadarbības iestādi."
· 7. Izteikt 28.3. apakšpunktu šādā redakcijā:
· "28.3. nav attiecināmas šo noteikumu 24.10. apakšpunktā minētās izmaksas, kā arī šo noteikumu 25. punktā minētās netiešās izmaksas, ja tās nesniedz tiešu ieguldījumu projekta rezultātu sasniegšanā."
· 8. Izteikt 32. punktu šādā redakcijā:
· "32. Finansējuma saņēmējs projektu īsteno saskaņā ar līgumu par projekta īstenošanu, bet ne ilgāk kā līdz 2030. gada 31. decembrim."
· 9. Izteikt 35.16.2. apakšpunktu šādā redakcijā:
· "35.16.2. ja paredzēta meliorācijas sistēmu atjaunošana vai pārbūve normatīvajos aktos par riska ūdensobjektiem noteiktajos riska ūdensobjektu sateces baseinos, atbalstu par meliorācijas sistēmu atjaunošanu vai pārbūvi var saņemt tikai par tādu meliorācijas sistēmu atjaunošanu vai pārbūvi, kurās paredzēta videi saudzīgu meliorācijas elementu izveide. Videi saudzīgu meliorācijas sistēmu elementu izveide ir piemērojama, atjaunojot vai pārbūvējot meliorācijas sistēmas arī ārpus riska ūdensobjektu sateces baseiniem, ja vien tas ir tehniski iespējams, lietderīgi, izmaksu ziņā efektīvi un ja pastāv pietiekami liels notekošo ūdeņu daudzums vai citi būtiski vides ieguvumi;".
· 10. Papildināt ar 35.18. apakšpunktu šādā redakcijā:
· "35.18. nodrošina principa "piesārņotājs maksā" piemērošanas izvērtēšanu un ievērošanu."
· 11. Izteikt 47. punktu šādā redakcijā:
· "47. Sadarbības iestāde nodrošina komercdarbības atbalsta pārredzamības prasību izpildi atbilstoši regulas Nr. 651/2014 9. panta 1. un 4. punktam un normatīvajam aktam par kārtību, kādā publicē informāciju par sniegto komercdarbības atbalstu."

